Lav et referat af nedenstående tekst:

Tekst:
Et kærestepar kom op at skændes lørdag aften klokken 21.30, imens de var ude på en køretur på Mors. Bilens fører var en kvinde på 31 år, og hendes 28-årige kæreste sad på passagersædet. Det skriver tvmidtvest.dk. - Mens bilen kørte afsted med over 100 kilometer i timen på Nordmorsvej ved Flade på Mors, trak manden på passagersædet pludselig håndbremsen, fortæller vagtchef ved Midt- og Vestjyllands Politi Anders Olesen til tvmidtvest.dk. Det fik bilen til at trille rundt på en mark. Hverken føreren eller passageren kom noget til ved uheldet, men det viste sig, at de begge var beruset. I bagagerummet havde parret en kanin, som også slap uskadt fra uheldet. Både kvinden og manden vil blive sigtet for spirituskørsel, da den 28-årige mand overtog styringen af bilen, da han trak håndbremsen.

Referat:
Et skænderi mellem et par på køretur endte i en trafikulykke, da passageren trak håndbremsen.